**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2016. május 3-án (kedden) 15.00 órakor megtartott ülésén.

**Jelen vannak** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deák Bernadett Műv. ház ig.

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, a meghívott vendégeket. Megállapítja az ülés határozatképességét, mert a 7 képviselőből mindenki jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. Az önkormányzat 2015. évi gazdálkodásáról szóló beszámoló megtárgyalása.

Előterjesztő: Eged István polgármester

1. Az önkormányzat 2016. évi belső ellenőrzési tervének megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

Az önkormányzat 2015. évi gazdálkodásáról szóló beszámoló megtárgyalása.

**Eged István FIDESZ-KDNP polgármester**

Kérdezi, hogy a pénzügyi bizottság tárgyalta-e az anyagot?

**Varró Magdolna pénzügyi biz. elnöke**

A bizottság az anyagot tárgyalta és javasolja azt a testület felé elfogadásra.

**Tóth János képviselő**

Lát elmaradást a gépjárműadónál. Mi ennek az oka?

**Braun József pénzügyi oszt. vez.**

Nem lehet előre pontosan kiszámolni.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e valakinek kérdése, hozzászólása?

Amennyiben nincs kérdés kéri, hogy aki egyetért az önkormányzat 2015. évi gazdálkodásáról szóló beszámolót, az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselőtestületének**

**6/2016. (V.4.) önkormányzati rendelete  
Pétervására Város Önkormányzata 2015. évi költségvetésének végrehajtásáról**

Pétervására Város Önkormányzat Képviselőtestülete az államháztartásról szóló 2011. évi CXCV. törvény 91.§-ában kapott felhatalmazás alapján az önkormányzat 2015. évi költségvetésének végrehajtásáról az alábbiakat rendeli el:

**1.§**

Pétervására Város Önkormányzat Képviselőtestülete az Önkormányzat 2015. évi költségvetésének végrehajtását:

a) 1.349.880.000.- Ft bevétellel

b) 1.316.554.000.- Ft kiadással

c) 33.326.000.- Ft pénzmaradvánnyal.

állapítja meg.

**2.§**

Az önkormányzat 2015. évi pénzforgalmi mérlegét az 1. melléklet tartalmazza.

**3.§**

Az önkormányzat 2015. évi bevételeit az 2. melléklet, és 2015. évi kiadásait a 3. melléklet tartalmazza.

**4.§**

Az önkormányzat 2015. évi beruházási és felújítási kiadásait a 4. melléklet tartalmazza.

**5.§**

Az önkormányzat 2015. évi létszámadatait az 5. melléklet szerint hagyja jóvá.

**6.§**

Az önkormányzat 2015. évi pénzmaradvány kimutatását a 6. melléklet tartalmazza.

**7.§**

Az önkormányzat 2015. évi egyszerűsített mérlegét a 7. melléklet szerint fogadja el.

**8.§**

Az önkormányzat előirányzat változását a 8. melléklet tartalmazza.

**9.§**

**Záró rendelkezések**

Ezen rendelet a kihirdetését követő napon lép hatályba.

Pétervására, 2016. május 3.

**Eged István Dr. Varga Attila polgármester jegyző**

**Mellékletek a 6/2016.(V.4.) önkormányzati rendelethez**

1. melléklet pénzforgalmi mérleg

2. melléklet bevételi tábla

3. melléklet kiadási tábla

4. melléklet beruházási és felújítási feladatok

5. melléklet létszámadatok

6. melléklet pénzmaradvány kimutatás

7. melléklet egyszerűsített mérleg

8. melléklet előirányzat változások

**2./ Napirend**

Az önkormányzat 2016. évi belső ellenőrzési tervének megtárgyalása.

**Eged István FIDESZ-KDNP polgármester**

Nem csak a 2016. évi belső ellenőri tervet kell tárgyalnunk, hanem el kell fogadni a 2015. évi belső ellenőri jelentést.

Az anyagot mindenki áttanulmányozhatta.

Kérdezi, hogy ezzel kapcsolatban van-e kérdés, hozzászólás.

**Dr. Varga Attila jegyző**

Annyit akar elmondani, hogy a tavalyi év folyamán nem volt ellenőrzés.

**Eged István FIDESZ-KDNP polgármester**

Van-e még valakinek hozzászólása?

Amennyiben nincs kérdés kéri, hogy aki egyetért, az önkormányzat 2015. évi belső ellenőrzési jelentésének és a 2016. évi belső ellenőrzési tervével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 45/2016. (V.3.) határozata**

Pétervására Város Önkormányzat Képviselőtestülete megtárgyalta az önkormányzat 2015. évi belső ellenőrzési jelentését és 2016. évi belső ellenőrzési tervét, és azt a mellékletek szerinti tartalommal elfogadta.

Határidő: azonnal

Felelős: Dr. Varga Attila jegyző

Eged István polgármester

**3./ Napirend**

Kérdések, interpellációk.

**Eged István FIDESZ-KDNP polgármester**

Több mindenről kell beszélnünk.

A pályázatokban haladást értünk el.

Először is a Közbeszerzési szabályzatot kell módosítani.

Kérdezi, hogy ezzel kapcsolatban van-e valakinek kérdése, hozzászólása?

Amennyiben nincs kérdés kéri, hogy aki egyetért, a közbeszerzési szabályzat módosításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 46/2016. (V.3.) határozata**

Pétervására Város Önkormányzat Képviselőtestülete a melléklet szerinti tartalommal elfogadja a módosított Közbeszerzési Szabályzatát.

Határidő: azonnal

Felelős: Eged István polgármester,

Dr. Varga Attila jegyző

**Eged István FIDESZ-KDNP polgármester**

A 2016. évi közbeszerzési tervet is módosítanunk kell, mivel kiegészül a Zöld Város kialakítására kiírt pályázat kiegészül a Déli résszel.

Kérdezi, hogy ezzel kapcsolatban van-e valakinek kérdése, hozzászólása?

Amennyiben nincs kérdés kéri, hogy aki egyetért, a közbeszerzési terv módosításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 47/2016. (V.3.) határozata**

Pétervására Város Önkormányzat Képviselőtestületének 2016. évi összesített közbeszerzési tervét az alábbiak szerint módosítja és fogadta el:

|  |  |  |  |  |  |  |
| --- | --- | --- | --- | --- | --- | --- |
| **A közbeszerzés tárgya és mennyisége** | **CPV kód** | **Irányadó eljárásrend** | **Tervezett eljárási típus** | **Időbeli ütemezés** | | **Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére?** |
| **az eljárás megindításának, illetve a közbeszerzés megvalósításának tervezett időpontja** | **szerződés teljesítésének várható időpontja vagy a szerződés időtartama** |
| **I. Eszközbeszerzés** | --- | --- | --- | --- | --- | --- |
| **II. Építés**  **1. NGM pályázat Báziskonyha felújítás** | --- | nemzeti értékhatárt elérő | meghívásos (Kbt. 82. §) | 2016. február | 2016. szeptember | nem |
| **2. NGM pályázat**  **Közös Önkormányzati Hivatal felújítás** | --- | nemzeti értékhatárt elérő | meghívásos (Kbt. 82. §) | 2016. február | 2016. szeptember | nem |
| **3. Zöld Város kilalakítása TOP2.1.2-15 Pétervására Déli városrész zöld felületeinek hálózatos rekonstrukciója Tervezés** | \_\_ | nemzeti értékhatárt elérő | meghívásos (Kbt. 82. §) | 2016. május | 2016. július | nem |
| **4. Zöld Város kilalakítása TOP2.1.2-15 Pétervására Déli városrész zöld felületeinek hálózatos rekonstrukciója Kivitelezés** | \_\_ | nemzeti értékhatárt elérő | meghívásos (Kbt. 82. §) | 2016. november | 2017. február | nem |
| **III. Szolgáltatás-megrendelés** | --- | --- | --- | --- | --- | --- |
| **IV. Építési koncesszió** | --- | --- | --- | --- | --- | --- |
| **V. Szolgáltatási koncesszió** | --- | --- | --- | --- | --- | --- |

Határidő: azonnal

Felelős: Eged István polgármester,

Dr. Varga Attila jegyző

**Eged István FIDESZ-KDNP polgármester**

A közbeszerzési eljárást el kell indítani. Ezzel kapcsolatban a CURATUS Tender Kft. kellene megbízni. A fent említett cég a pályázattal kapcsolatos teljes közbeszerzési eljárást bruttó 4.500.000.- Ft-ér vállalja.

Ezzel kapcsolatban van-e kérdés, javaslat?

Amennyiben nincs kérdés kéri, hogy aki egyetért, a fent említettekkel az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 48/2016. (V.3.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) az Zöld Város kialakítására kiírt pályázat keretében, a TOP-2.1.2-15 Pétervására Déli városrész zöld felületeinek hálózatos rekonstrukciójára vonatkozó Tervezési eljárás tárgyban a Kbt. 115. §-a szerinti eljárást indít meg.

**2.** A Képviselőtestület a fenti pályázattal kapcsolatos teljes, mindenre kiterjedő közbeszerzési eljárás lefolytatásával megbízza CURATUS Tender Kft. (székhely: 1134 Budapest, Lehel utca 12. fsz. 2.) céget bruttó 4.500.000 Ft-ért.

**3.** A Képviselőtestület felhatalmazza a polgármestert, hogy az eljárás megindításához szükséges okiratok, illetve a vállalkozóval kötendő megbízási szerződés aláírására.

Határidő: azonnal

Felelős: Eged István polgármester

**Eged István FIDESZ-KDNP polgármester**

Ezzel kapcsolatban el kell készíttetni a megvalósulási tanulmányt is.

Van kérdés, hozzászólás?

Amennyiben nincs kérdés kéri, hogy aki egyetért, azzal, hogy a megvalósulási tanulmány elkészüljön az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 49/2016. (V.3.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy a Zöld Város kialakítására kiírt pályázat keretében, a TOP-2.1.2-15 Pétervására Déli városrész zöld felületeinek hálózatos rekonstrukciójára vonatkozóan megalapozó tanulmány elkészítésére vállalkozói szerződést köt a Heves megyei Területfejlesztési Ügynökség Nonprofit Kft. (székhely: 3300 Eger, Kossuth Lajos u. 9.) céggel bruttó 7.239.000 Ft-ért.

**3.** A Képviselőtestület felhatalmazza a polgármestert az 1. pontban foglalt vállalkozói szerződés aláírására.

Határidő: azonnal

Felelős: Eged István polgármester

**Tóth János képviselő**

A templomnál lévő lépcsősor eléggé sötét, mivel a nincs világítás, és a sövény is igen sűrű.

**Varró Magdolna képviselő**

A sövényt csak meg kell nyírni, nem szabad kiszedni, hisz az „kiséri” a lépcsősort.

**Eged István FIDESZ-KDNP polgármester**

A lépcsősort majd fel lehetne újítani.

**Varró Magdolna képviselő**

Igaz, de csak úgy lenne érdemes, hogy a habitusát meghagyni. A lépcsősor faragott kőből készült. Ne legyenek helyette betonlapok.

**Eged István FIDESZ-KDNP polgármester**

Ezzel kapcsolatban még úgy is lesz több ülés.

Áttérünk a következő dologra méghozzá a rendezési terv módosítására.

A rendezési tervet legutoljára a szomszédos telek megvételekor kellett módosítani.

**Barta Gábor képviselő**

A tó környéke víztározóként szerepel, sporthorgászati területté kellene nyilváníttatani, hogy tudjanak pályázni.

**Eged István FIDESZ-KDNP polgármester**

Többek között faház kerülne az egyik részre.

Kérdezi, hogy a fentiekkel kapcsolatban van-e kérdés, hozzászólás?

Amennyiben nincs kérdés kéri, hogy aki egyetért, a rendezési terv módosításával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 50/2016. (V.3.) határozata**

**Pétervására város településrendezési terv módosításával**

**összefüggő partnerségi egyeztetés szabályairól**

**Partnerségi egyeztetés szabályai**

Pétervására Város Önkormányzat Képviselő-testülete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet 29.§.-a alapján Pétervására város településrendezési tervének módosítására irányuló eljárásban a partnerségi egyeztetés szabályait az alábbiakban határozza meg:

**I. Az egyeztetésben résztvevők (a továbbiakban: Partnerek):**

1) a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet 9. mellékletében felsorolt államigazgatási szervek.

**II) A Partnerek tájékoztatásának módja:**

1) egyszerűsített eljárás véleményezési szakaszában: a tervdokumentáció elkészültét követően papír alapú levelezés, az önkormányzat honlapja:(www.petervasara.hu), valamint a polgármesteri hivatal hirdetőtáblája, melyről a Partnereket megfelelő módon tájékoztatni kell, ami alapján a Partnerek javaslatokat, véleményt tehetnek,

2) a javaslatokat, véleményeket iktatni kell, melyet az önkormányzat, illetve a tervezők értékelnek,

3) végső szakmai véleményezés formája: papír alapú kísérőlevél, dokumentáció melléklettel papír alapon és CD-n,

4) elfogadási és hatálybaléptetési szakasz formája: papír alapú kísérőlevél és mellékelve a papír alapú dokumentáció + 1 példány CD-n,

**III) A javaslatok, vélemények dokumentálásának, nyilvántartásának módja:**

1) papír alapú, egységes szerkezetbe foglalt dokumentáció,

2) a dokumentáció az iratkezelés szabályát megállapító kormány- és önkormányzati rendelet alapján nem selejtezhető, 15 év után leltárba kerül,

**IV) Az el nem fogadott javaslatok, vélemények indoklásának módja, a dokumentálásuk, nyilvántartásuk rendje:**

1) az el nem fogadott javaslatok, vélemények megtárgyalása egyezségre jutás céljából, írásos rögzítés,

2) a véleményezésben részt vevő partnerek felé a lényegi információ megküldése papír levél formátumban,

3) a partnerségi egyeztetés összes anyagának írásos rögzítése a rendelet előírásainak megfelelően.

**V) Az elfogadott településrendezési eszközök nyilvánosságát biztosító intézkedések:**

1) a folyamat végén a Képviselő-testületi döntés beterjesztése előtt a jogszabálynak megfelelő társadalmasítás,

2) a Képviselő-testület nyilvános ülésen tárgyalja az elfogadásra beterjesztett anyagot,

3) az elfogadást követően a jogszabályoknak megfelelő hatályba lépési intézkedések.

Határidő: azonnal és folyamatos

Felelős: Eged István polgármester,

Dr. Varga Attila jegyző

**Eged István FIDESZ-KDNP polgármester**

Továbbiakban tájékoztatja a jelenlévőket, hogy délelőtt Deli György (Egri Ép. Iroda) úrral tárgyalt az óvoda és bölcsőde építési engedély tervével kapcsolatban. Deli úr elmondta, hogy a terv elkészült. Jelenleg 1,5 millió forintot kellene kifizetni ezért.

Am pályázat a tervezést is támogatja, az összeget visszakapjuk.

Várja a hozzászólásokat ezzel kapcsolatban.

**Juhász Attila képviselő**

Ha módunkban áll akkor fizessük ki.

**Braun József pénzügyi oszt. vez.**

Megoldható.

**Eged István FIDESZ-KDNP polgármester**

Az Észak Heves 33 kérelme a következő, amiről tárgyalni kell. Kérelmükben leírják, hogy a finanszírozásuk még nem érkezett meg, és így az Egyesület nem tud eleget tenni kötelezettségeinek. A finanszírozás megérkezéséig kérnének – mint alapító tagtól - vissza nem térítendő támogatást, amennyiben van rá lehetőség.

Várja a hozzászólásokat ezzel kapcsolatban.

Amennyiben nincs hozzászólás, kéri, hogy aki egyetért, azt Észak Hevesi 33 kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 51/2016. (V.3.) határozata**

Pétervására Város Önkormányzat Képviselő-testülete mint az Észak Hevesi 33 Vidékfejlesztési Közhasznú Egyesület tagja az Egyesület működése érdekében 2.500.000,-Ft összegben visszatérítendő kamatmentes támogatást biztosít 2016. május 10-től legfeljebb 2016. december 31-ig.

Határidő: azonnal

Felelős: Boros Csaba alpolgármester

**Abelovszki Ildikó képviselő**

Tudja, hogy már többször is szóba hozta, de újra megkérdezi, hogy mi lesz a Táncsics úti járda sorsa?

**Barta Gábor képviselő**

Kaptunk két árajánlatot a munkákra.

**Eged István FIDESZ-KDNP polgármester**

Az a csomópont át fog alakulni. Csak az a baj, hogy még nem most.

Ki fog menni, hogy megnézze, mit lehetne tenni.

**Barta Gábor képviselő**

A buszmegállóban lévő csatornafedélben megbotlott egy néni, aki sajnos el is esett. Nagyon megütötte magát. Félő, hogy azzal még sok gondunk lesz. Veszélyes.

**Boros Csaba alpolgármester**

Borzalmasan néz ki az a rész. Nem városhoz méltó.

**Dr. Varga Attila jegyző**

A buszmegállónak csak egy része az önkormányzaté, a többi magántulajdon, illetve a Közúté.

**Barta Gábor képviselő**

A másik oldalon is vannak gondok. A buszok felakadnak, mert annyira megsüllyedt már ott az a rész.

**Eged István FIDESZ-KDNP polgármester**

Az a gond, hogy ezeket meg kell csináltatni, mert megígértük.

**Barta Gábor képviselő**

Még minden évben volt, amit meg tudtunk csináltatni. Nem megy minden egyszerre.

**Eged István FIDESZ-KDNP polgármester**

Tájékoztatja a jelenlévőket, hogy tárgyalás folyik a Heves Megyei Kormányhivatallal. A volt munkaügyi hivatali épületet adnák a Járási Hivatal részére vásárolt telekért cserébe.

**Barta Gábor képviselő**

A régi húsbolt melletti területet megvenné az az illető, aki eddig karbantartotta.

A húsbolti részt felajánlották az önkormányzatnak megvételre. Ami nagyon jó lenne a közmunkásoknak pihenőnek.

**Tóth János képviselő**

A Béke és az Alkotmány úti vízelvezetők katasztrofálisak.

Temetőbe bejáró szarvasok problémája mikor oldódik meg.

Nagyon rossz állapotban van a Kossuth úti járda, amivel valamit kezdeni kell.

Papláza úton lévő kátyú már a duplája lett.

A jelzőtáblák felújítása megtörtént, segítséget kér a kihelyezéshez.

**Barta Gábor képviselő**

A laktanya oldali vízelvezető árokban a víz azért duzzadt fel esőzés után, mert a levágott fű eltömítette.

**Eged István FIDESZ-KDNP polgármester**

A Béke és a Kossuth úti problémák megoldása pénzkérdés.

A táblák kihelyezésénél a közmunkások is segíthetnek.

A temetőnél a hátsó kerítés magasításával talán a szarvasok se járnának be. Az előre gyártott elemek nagyon drágák.

Újra kellene az egész kerítést csinálni, és elé valamilyen sövényt ültetni. De amíg az megnő addig is valamit ki kell találni.

**Tóth János képviselő**

Villanypásztorra nem gondoltatok?

**Varró Magdolna képviselő**

Nekik két méter magas villanypásztor van kint az erdőn és a szarvasok tiszteletben tartják.

**Eged István FIDESZ-KDNP polgármester**

Mészáros Attila küldött egy anyagot (amit most körbe ad) az Egészségügyi Központ behívórendszerével kapcsolatban, Ez egy tájékoztatás erről most nem kell döntenünk.

De ezt a dolgot nem sokáig lehet halogatni.

**Barta Gábor képviselő**

Tájékoztatja a jelenlévő testületi tagokat, hogy az Egészségügyi Központról leloptak kb. 4-5 db lámpát. Felháborítónak tartja ezt a cselekedetet. A lámpákat pótolni kellene.

**Eged István FIDESZ-KDNP polgármester**

A kamera nem látja?

**Barta Gábor képviselő**

Nem mert a műfüves pályára van irányítva. A kamera éjjel nem látja az Egészségügyi Központot.

**Varró Magdolna képviselő**

Van egy olyan érzése, hogy az Egészségügyi Központot szét fogják hordani. Ami már egyszer meg van, azt nem kellene hagyni, hogy szétherdálják.

Az Egészségügyi Központba bejáró „egyes emberek” viselkedése katasztrofális.

**Tóth János képviselő**

Mobilkamerát kellene felszerelni, ami mozgásra bekapcsol.

**Boros Csaba alpolgármester**

40-50 ezer forint 2-3 kamera, a SIM kártya rögzíti a történéseket.

**Barta Gábor képviselő**

Tarnalelesznek már 10-20 kamerája van, nálunk meg csak ez a pár darab. Sürgősen tenni kell valamit.

Nagyon sok probléma van a Nevelőotthonos gyerekekkel is.

**Eged István FIDESZ-KDNP polgármester**

A bűnügyi statisztikában nem jelenik meg.

**Juhász Attila képviselő**

Az Egészségügyi Központtal kapcsolatban javasolja, hogy lakóingatlanra való többkamerás rendszerre lenne szükség.

**Varró Magdolna képviselő**

Olyan valakit kell megkérdezni, aki ért hozzá.

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

**Deák Bernadett Művelődés Ház igazgató**

Bródy Sándor Megyei Könyvtár igazgatója és módszertani vezetője kereste meg azzal, hogy csatlakozzon a könyvtárellátó szolgáltatási rendszerhez.

Az ajánlat a következő képpen néz ki: 3 havonta 150 db könyv (ami éves szinten 600 db), korosztályokra lebontva.

Nyilvános könyvtárként működnek, de ezzel a szolgáltatással fellendítenék a látogatók számát.

A város csak profitálhat belőle.

Kéri a Testülete, hogy döntsön, hogy csatlakozzanak-e a szolgálathoz vagy se.

**Eged István FIDESZ-KDNP polgármester**

Kérdezi, hogy a fent elhangzottakkal kapcsolatban van-e valakinek kérdése, hozzászólása?

Amennyiben nincs kérdés kéri, hogy aki egyetért, a szolgálathoz való csatlakozással az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat Képviselőtestületének 52/2016. (V.3.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) kinyilvánítja szándékát, hogy a Városi Könyvtár tekintetében csatlakozni kíván a Könyvtárellátó Szolgáltatási Rendszerhez.

2. A Képviselőtestület felhatalmazza Eged István polgármestert a szándéknyilatkozat és a csatlakozási szerződés, együttműködési megállapodás aláírására.

Határidő: azonnal

Felelős: Eged István polgármester,

**Dr. Varga Attila jegyző**

Tájékoztatás képen elmondja a jelenlévőknek, hogy felmondott Dr. Nagy Kálmán háziorvos helyére találtak orvost.

Igaz egyelőre fél éves helyettesítésről van szó. Az orvos neve Dr. Gregorovics István.

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**